আমাদের ন’জনের দল। দু’জন কোরিয়ান। জেকে-জেমিন জুটি। ইয়োনসেই’র সিনিয়র স্টুডেন্ট। ইউনিভার্সিটির ওরিয়েন্টেশনের দিনগুলোতে ওরা আমাদের গাইড টিমের সদস্য ছিল। ভীষণ উচ্ছ্বল, প্রাণবন্ত। ওরাই আমাদের ফুসলিয়ে এই ট্যুরে শরীক করেছে। শীতের কারণে কোর্সের অনেকে শেষ অবধি পশ্চাৎপসারণ করায় টিমের সাইজ ছোট। কম্বোডিয়ার সুন হিং, পূর্ব তিমুরের জোয়াও মোরেইরা, ইকুয়েডরের কার্লোস রবার্তো, ইরাকের হাওদাং বলি, মিয়ানমারের নোয়ে-উ, ভিয়েতনামের নুয়েন মিন, আর আমি, বাঙাল। টিম ছোটই ভাল। চলে শান্তি।